b'\n_START_ARTICLE_\nRicky Steamboat\n_START_PARAGRAPH_\nRichard Henry Blood (f\xc3\xb8dt 28. februar 1953), bedre kendt under ringnavnet Ricky "The Dragon" Steamboat, er en tidligere amerikansk wrestler, der blev \xc3\xa9n af de mest kendte wrestlere i slutningen af 1980\'erne og starten af 1990\'erne. Han arbejder i \xc3\xb8jeblikket som agent for World Wrestling Entertainment. _NEWLINE_Han er kendt blandt fans for at v\xc3\xa6re en af de f\xc3\xa5 wrestlere, der forblev et face gennem sin langvarige karriere. Han er mest kendt for sit arbejde i American Wrestling Association, National Wrestling Alliance, World Championship Wrestling og World Wrestling Federation. I WWF vandt Steamboat WWF Intercontinental Championship \xc3\xa9n gang. I NWA og WCW vandt han NWA World Heavyweight Championship \xc3\xa9n gang, WCW United States Heavyweight Championship fire gange, WCW World Television Championship fire gange, WCW World Tag Team Championship otte gange og en r\xc3\xa6kke andre titler.'